《熟番歌》
清代·柯培元

人畏生番猛如虎，人欺熟番贱如土。强者畏之弱者欺，毋乃人心太不古。

熟番归化勤躬耕，荒埔将垦唐人争。唐人争去饿且死，翻悔不如从前生。

传闻城中贤父母，走向城中崩厥首。啁啾𠹳格无人通，言不分明画以手。

诉未终，官若聋。窃窥堂，有怒容。堂上怒，呼杖具。

杖毕垂头听官谕，嗟尔番，尔何言，尔与唐人皆赤子，让耕让畔胡弗闻。

吁嗟乎，生番杀人汉奸诱，熟番独被唐人丑，为父母者虑其后。

作者简介：柯培元，字复子，号易堂。山东历城人。清嘉庆二十三年（1818）恩科举人。善诗文，精金石。道光十五年（1835），由福建瓯宁知县调署噶玛兰厅通判，十一月十七日到任，至十二月十六日卸任，仅一月即去。离台后纂成《噶玛兰志略》，凡十四卷，自〈天文〉以至〈杂识〉共三十三志，约十二万馀字。记事止于道光十五年（1835），颇为详瞻。原稿今藏南京图书馆，1961年在台有《台湾文献丛刊》第九十二种之点校本流传。